लेकिन अब बस! बहुत परीक्षा हो चुकी स्त्रियों की। लानत है समाज के ऐसे दोहरे संस्कारों, परम्पराओं और मापदण्डों की जहाँ राजनेता कहते हैं, लड़के हैं उनसे गलती हो जाती है, तो क्या उन्हें फांसी दे दें, या फिर जहाँ प्रशासनिक अधिकारी खुद कह बैठते हैं, कि अगर आप बलात्कार से बच नहीं सकती तो उसका मजा लीजिये’’। अरे जनाब! जरा सोचिये यदि आपके पास दिल है तो यदि आप वास्तव में इस समाज को चलाने का दावा करते हैं, कि जब एक स्त्री का बलात्कार होता है तो वह सिर्फ शरीर का नहीं मन का, आत्मा का, संपूर्ण मानवता का बलात्कार होता है। अजी अपनी सोच को बदलिए, अपनी सोच का बदलना ही बलात्कार और तमाम तरह की यौन हिंसाओं को खत्म करने का एक मात्र रास्ता है। जिस दिन पुरूष समझ लेंगे कि स्त्री यौन वस्तु नहीं है, साथी है, जिस दिन वे समझ लेंगे कि बलात्कार से कहीं ज्यादा आनन्द स्त्री का साथ पाने में है उस दिन बलात्कार के दैत्य की विदाई हो जायेगी। बलात्कार और छेड़छाड़ जैसी घटनायें एक दुर्घटना मात्र है। इनको लेकर स्त्री के जीवन पर दबाव नहीं डालना चाहिये। ऐसी स्त्रियों को जब सामान्य मानकर समाज में सही स्थान दिया जायेगा, तभी समाज में बदलाव हो सकेगा। कानून के साथ-साथ समाज को भी अपना दृष्टिकोण बदलने की जरूरत है।